LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

Dėl ŽEMĖS ŪKIO MINISTRO 2007 M. GRUODŽIO 12 D. ĮSAKYMO NR. 3D-549 „DĖL VIETOS PLĖTROS STRATEGIJŲ, FINANSUOJAMŲ PAGAL LIETUVOS KAIMO PLĖTROS 2007-2013 METŲ PROGRAMOS KRYPTIES „LEADER METODO ĮGYVENDINIMAS“ PRIEMONĘ „VIETOS PLĖTROS STRATEGIJŲ ĮGYVENDINIMAS“, ATRANKOS TAISYKLIŲ PATVIRTINIMO“ PAKEITIMO

2015 m. sausio 27 d. Nr. 3D-41

Vilnius

P a k e i č i u Vietos plėtros strategijų atrankos taisykles, patvirtintas Lietuvos Respublikos žemės ūkio ministro 2007 m. gruodžio 12 d. įsakymu Nr. 3D-549 „Dėl Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“ atrankos taisyklių patvirtinimo“:

1. Pakeičiu 14.2.1 papunktį ir jį išdėstau taip:

„14.2.1. atlyginimui strategijos įgyvendinimą administruojantiems asmenims (darbo užmokestis, įskaitant visus darbdaviui – strategijos vykdytojui (VVG) – ir jo darbuotojui (-ams) Lietuvos Respublikos teisės aktų nustatyta tvarka privalomus mokėti mokesčius ir kitas su darbo teisiniais santykiais susijusias išmokas, jei strategijos įgyvendinimą administruojantis asmuo dirba pagal darbo sutartį, arba atlygis pagal paslaugų sutartį, kai strategijos įgyvendinimo administravimo paslaugas teikia Nuolatinio Lietuvos gyventojo individualios veiklos vykdymo pažymą turintis fizinis asmuo) (vieno visą darbo dieną dirbančio asmens darbo užmokesčiui arba atlygiui už suteiktas paslaugas per mėnesį (atsižvelgiant į išdirbtą laiką) gali būti skirta ne daugiau kaip 781,97 Eur (septyni šimtai aštuoniasdešimt vienas euras devyniasdešimt aštuoni euro centai), išskaičius darbuotojui ir darbdaviui privalomus mokėti mokesčius (asmuo, gaunantis darbo užmokestį arba atlygį už suteiktas paslaugas iš strategijos administravimo lėšų, tuo pačiu metu gali dirbti tik vienu etatu, o kituose projektuose, finansuojamuose pagal KPP, gali dirbti neatlygintinai). Metinis vieno VVG darbuotojo darbo užmokesčio biudžetas negali viršyti 9 383,69 Eur (devyni tūkstančiai trys šimtai aštuoniasdešimt trys eurai šešiasdešimt devyni euro centai), išskaičius darbuotojui ir darbdaviui privalomus mokėti mokesčius. VVG darbuotojais, administruojančiais strategijų įgyvendinimą, negali būti kolegialaus VVG valdymo organo nariai. Visą darbo dieną dirbančio vieno asmens darbo užmokesčio suma gali būti viršyta tuo atveju, kai pasibaigus darbo sutarčiai jam išmokama kompensacija už nepanaudotas kasmetines atostogas, nepažeidžiant Lietuvos Respublikos darbo kodekso 177 straipsnio nuostatų ir neviršijant nustatyto metinio vieno VVG darbuotojo darbo užmokesčio biudžeto;“.

2. Pripažįstu netekusia galios 12 išnašą.

Žemės ūkio ministrė	Virginija Baltraitienė